open-index/open-wikipedia-markdown huggingface dataset:
Union des villes et centres touristiques

D**'Union des villes et centres touristiques du Grand-Duché de Luxembourg** huet sech de 15. Mäerz oder den 31. Mäerz 1931 konstituéiert. Et war eng offiziell Organisatioun, déi ënner der Kontroll vum *Département gouvernemental du tourisme* funktionéiert huet. Se hat awer e privaten an autonome Charakter ouni juristesch Form. Uechtzéng Gemengen, déi regional regroupéiert waren, waren dora vertrueden:

# d'Stad Lëtzebuerg a seng Ëmgéigend
# d'Gemeng Fiels
# d'Gemeng Miersch
# d'Gemeng Stengefort
# d'Gemeng Klierf
# d'Esch-Sauer
# d'Gemeng Wolz
# d'Gemeng Dikrech
# d'Gemeng Ettelbréck
# d'Gemeng Veianen
# d'Gemeng Beefort
# d'Gemeng Bäerdref
# d'Gemeng Konsdref
# d'Gemeng Iechternach
# d'Gemeng Gréiwemaacher
# d'Gemeng Réimech an de Museldall
# d'Gemeng Munneref
# d'Gemeng Esch-Uelzecht

1945 gouf d*'Union des villes et centres touristiques*, déi wärend der Nazi-Occupatioun opgeléist gi war, vum *[[Office luxembourgeois de tourisme]]* (O.L.T.), dee sech vun 1949 un *[[Office national du tourisme]]* (O.N.T.) genannt huet, ersat.
Provënzen am Ecuador

Den Ecuador ass a 24 Provënzen (es: *provincias*), agedeelt, déi hirersäits a Kantonen (*cantones*), an dës a Paren (*parroquias*) ënnerdeelt sinn.

Dës sinn, mat hire jeeweilegen Haaptstied:

1 Zuelen no der Vollekszielung vum 2001-11-25
Steve Kayser

De **Steve Kayser**, gebuer de 16. Mee 1972 an der Stad Lëtzebuerg, ass e lëtzebuergesche Lycéesprofesser, Auteur an Historiker.

Hien huet eng Maîtrise an der Geschicht, déi en op der *[[Université Paris-Sorbonne|Sorbonne (Paris IV)]]* gemaach huet.

Nodeem de Steve Kayser eng Rei Jore Geschichtsprofesser am *[[Lycée technique de Bonnevoie]]* war, gouf hien 2006 Direkter *faisant fonction* vum *[[Centre de documentation et de recherche sur l'enrôlement forcé]]* (CDREF), dat bis 2016. Hie war Member vun der Spezialkommissioun, déi sech mat der Etüd vun der *spoliation des biens juifs* am Lëtzebuerger Land (1940-1945) ofginn huet.

Mat der Grënnung vum Zäitgeschichtlechen Institut, deen un d'Uni Lëtzebuerg gekoppelt gouf, ass den CDREF als Institutioun verschwonnen, an de Steve Kayser ass 2016 an den Enseignement zeréckgaangen. Zanterhier ass hie Professer am Stater Kolléisch.

## Bibliographie (Auswiel)
* *Schueberfouer - Déi Lëtzebuerger Traditioun zanter 1340*, Éditions Schortgen, 2007.
* *Schueberfouer- eine Luxemburger Tradition mit europäischem Charakter*, nos cahiers 2/3, 2008.
* *Die Schausteller: Menschen und ihre Traditionen*, **, 2/3 2008.
* *Nicht in die Betroffenheitspädagogik abgleiten*, Interview vum Asko Schroeder mam Steve Kayser, dem Direkter vum CDREF, zum Theema Erënnerungspedagogik zu Lëtzebuerg, *Lëtzebuerger Journal*, Nr. 223, 18. November 2009.
* *Le Luxembourg d'une guerre à l'autre - L'indépendance du Grand-Duché dans la tourmente (1914-1945)*; Lëtzebuerg (Imprimerie Centrale), 2016. D'Texter sinn an 3 Sproochen, FR, LU, EN. - ISBN 978-2-87978-191-4

## Um Spaweck

## Kuckt och
* Lëscht vu lëtzebuergeschen Historiker
Azogues

**Azogues** ass d'Haaptstad vun der Provënz Cañar am Ecuador.

D'Stad, déi ronn 43.000 Awunner zielt, zitt sech vun Norden no Süde laanscht béid Säite vum Floss Burgay, an der Cordillera vun den Anden, op enger Héicht vu ronn 2.500 m iwwer dem Mieresspigel.

Azogues läit op der Panamericana, ronn 290&nbsp;km am Süde vu Quito, der Haaptstad vum Ecuador.

Den Numm Azogues kënnt vum alspuenesche Wuert *Azogue*, fir Quecksëlwer, deen an der Ëmgéigend ënnerierdesch exploitéiert gouf.

Besonnesch wichteg fir d'Ekonomie vun der Stad an der Ëmgéigend sinn d'Agrikultur an den Artisanat - virun allem d'Fabrikatioun vu Panamahitt, Keramik, handgewieft Stëfter an den Handel, deen dozou gehéiert.

Bemierkenswäert sinn déi gutt erhale Kolonialarchitektur am Zentrum vun der Stad an d'Franziskanerkierch am Südosten, wou d'Virgen de la Nube (Muttergottes vun der Wollek) veréiert gëtt. Vun der Plaz um Fouss vun der Kierch aus huet een eng grandios Panoramavue iwwer d'Stad an d'Anden.

## Quellen
* Wikipedia an der spuenescher, franséischer an däitscher Sprooch (Mee 2010).
* Websäit vun der Stad Azogues (Mee 2010).

## Um Spaweck
 
*  Offiziell Websäit vun der Stad Azogues
* Video mat der Statu vun der ''Virgen de la Nube''
Panamahutt

E **Panamahutt** ass en Hutt, deen aus Blatfasere vun der Planz *[[Carludovica palmata]]* geflecht gëtt. Anescht, wéi den Numm mengen deet, kommen d'Panamahitt net aus dem Panama, mä aus dem Ecuador. Do gi se *sombrero de paja toquilla*, "Hutt aus Toquilla-Stréi" genannt.

Hautdesdaags ginn déi meescht vun deenen Hitt zu Cuenca gemaach. Se ginn och haut nach op der Hand fabrizéiert, et dauert ee bis zwéi ganzer Deeg, bis en Hutt fäerdeg ass. Déi vu Montecristi gëllen als déi bescht, well se am rengste gewieft sinn an ze soen e Liewe laang halen. Deenen hir Fabrikatioun brauch dann och e puer Méint.
## Um Spaweck
InterRegio l

Den **InterRegio L** ass e belschen Zuch, deen op der Streck Louvain-la-Neuve - Bréissel - Binche am Stonnentakt fiert.

## Material
Den InterRegio L gëtt mat AM 75 Automotricë gefuer. Fir d'Mass vu Studente vu Louvain-la-Neuve zu Spëtzenzäiten ze meeschteren, ginn eng Koppel Zich mueres an owes mat M6 Voiturë gefuer. 
### Gare wou den Zuch hält
Louvain-la-Neuve - Ottignies - Rixensart - Genval - La Hulpe - Boitsfort/Bosvoorde - Etterbeek - Bréissel-Luxembourg - Bréissel-Schuman - Bréissel-Nord - Bréissel-Central - Bréissel-Midi - Halle - Tubize - Braine-le-Comte - La Louviere Centre - La Louviere Süd - Leval - Binche

### Numerotatioun vun den Zich

Louvain-la-Neuve-Université - Binche: 3927 - 3944
Binche - Louvain-la-Neuve-Université: 3904 - 3921
Les salauds vont en enfer

**Les salauds vont en enfer** ass franséische Film vum Schauspiller a Regisseur Robert Hossein aus dem Joer 1955.

## Ëm wat geet et am Film?
De Pierre an de Lucien briechen zesummen aus dem Prisong aus. Ee vun hinnen ass awer en ageschmuggelte Polizist, de versicht eng Gangsterband opfléien ze loossen.

## Um Spaweck
Pardonnez nos offenses

* Pardonnez nos offenses e franséische Film vum Robert Hossein, 1956 erauskomm
* Pardonnez nos offenses e franséische Roman vum Romain Sardou, 2002 erauskomm.
Pardonnez nos offenses (Film)

**Pardonnez nos offenses** ass franséische Film vum Schauspiller a Regisseur Robert Hossein aus dem Joer 1956.

## Ëm wat geet et am Film?
Eng Band Jonker dréint kromm Saache fir sech kënnen eng Yacht ze kafen.

## Um Spaweck
InterCity

Den **InterCity** ass e speziellen Zuchservice deen et a verschiddenen europäesche Länner gëtt, an dee wéi den Numm et seet, déi grouss Stied matenaner verbënnt.

Vum InterRegio ënnerscheet e sech duerch méi laang Lafweeër, an e méi héije Qualitéitsstandard.

## InterCity an der Belsch

## InterCity an Däitschland
## InterCity a Frankräich
A Frankräich sinn d'InterCity an der SNCF-Mark **Intercités** , fréier *Corail Intercités* regroupéiert.
 
Haut ass den InterCity a Frankräich e Mëttelstreckenzuch dee mat Corail Voituren oder Automotricë gefuer gëtt.

Bis uganks der 1990er Joren huet de Reseau ganz Frankräich ëmfaasst an huet och laang Strecken enthalen, déi sinn awer wéinst dem TGV ewechgefall sinn.

Den Reseau ass haut op 19 Linnen zeréckgaangen, vun deenen der 10 vu Paräis ausginn, an der 9 déi grouss Stied an der Provënz matenaner verbannen. 
.

*Intercité vu Paräis aus 
** Paräis-Austerlitz - Orléans - Blois - Tours
** Paräis-Austerlitz - Orléans - Bourges - Montluçon
** Paräis-Bercy - Nevers
** Paräis Gare de l'Est - Troyes - Vesoul - Belfort - Mulhouse
** Paräis-Nord - Amiens - Abbeville - Berck - Le Touquet - Boulogne-sur-Mer 
** Paräis-Nord - Compiègne - Saint-Quentin - Maubeuge / Cambrai
** Paräis-Montparnasse - Dreux - Argentan - Granville
** Paräis-Saint-Lazare - Évreux - Caen - Cherbourg / Saint-Lô
** Paräis-Saint-Lazare - Évreux - Lisieux - Trouville-Deauville 
** Paräis-Saint-Lazare - Vernon - Rouen - Le Havre / Dieppe
*Intercité an der Provënz 
** Bordeaux - Nantes - Lorient - Vannes - Quimper 
** Bordeaux - Limoges - Lyon 
** Bordeaux - Brive-la-Gaillarde - Clermont-Ferrand
** Caen - Tours - Poitiers - Angoulême - Royan 
** Nantes - La Rochelle - Bordeaux - Toulouse
** Nantes - Angers - Tours - Bourges - Saint-Germain-des-Fossés
** Metz - Charleville-Mézières - Hirson
** Reims / Troyes - Dijon
** Toulouse - Tarbes - Bayonne - Hendaye

## InterCity zu Lëtzebuerg

## Um Spaweck
Marcel Schwaller

De **Marcel Schwaller**, gebuer den 22. Februar 1940, ass e lëtzebuergesche Moler.

## Ausstellungen
* Salon vum *Cercle artistique de Luxembourg*, Théâtre municipal Luxembourg, Stad Lëtzebuerg, 1986

## Kuckt och
* Lëscht vu lëtzebuergesche Konschtschafenden
## Um Spaweck
* De Marcel Schwaller op der Websäit vum ''Cercle artistique de Luxembourg''
Toi, le venin

**Toi, le venin** ass franséische Film vum Schauspiller a Regisseur Robert Hossein aus dem Joer 1958.

Déi zwou Schauspillerinnen déi Sëschteren am Film spillen, sinn och am richtege Liewen Sëschteren d'Marina Vlady an d'Odile Versois.

## Ëm wat geet et am Film?
De Pierre Menda (Robert Hossein) trëppelt an enger Summernuecht ouni Zil laanscht eng kleng Strooss op der Côte d'Azur. Op eemol hält e luxuriéise wäisse Cabriolet an d'Fra um Steier, vun där de Pierre just hiert laangt blond Hoer erkennt, invitéiert en eranzeklammen, deet sech ouni e Wuert ze soen aus a gëtt sech him hin.

Stënterlech gëtt him bedeit nees aus dem Gefier ze klammen, d'Fra versicht en z'iwwerrennen a mécht sech mam Auto aus dem Stëbs. De Pierre konnt sech awer d'Autosplack mierken a fënnt sou d'Haus vun de Besëtzer vum Auto, d'Famill Lecain.

De Pierre ass bass erstaunt wéi en d'Villa betrëtt, well do wunnen d'Eva an hir Sëschter d'Hélène Lecain, zwou jonk Frae mat laange blonden Hoer, déi sech bal wéi Zwillinge gläichen. D'Eva, déi méi jonk, sëtzt am Rollstull, mä dem Pierre kommen Zweiwel, eng Dräiecksbezéiung entsteet a mat der Zäit ginn d'Geheechnesser éischter méi grouss wéi méi kleng.

## Um Spaweck
* De Film op dvdclassic
Les scélérats

**Les scélérats** ass e franséische Film vum Schauspiller a Regisseur Robert Hossein aus dem Joer 1960.

## Ëm wat geet et am Film?
Vis-à-vis vum Louise sengem Elterenhaus steet eng schéi modern Villa an där de Jess an d'Thelma wunnen. Aus Virwëtz mellt d'Louise sech als Déngschtmeedche bei de Jess an d'Thelma.

## Um Spaweck
Fernand Bauer

De **Fernand Bauer**, gebuer de 15. Oktober 1942 zu Lëtzebuerg, a gestuerwen den 3. Januar 2007 zu La Panne, war e lëtzebuergesche Mathematiksprofesser a Lycéesdirekter.

Dem Fernand Bauer seng ganz Carrière huet sech am Iechternacher Kolléisch (LCE) ofgespillt, wou hien den 1. Dezember 1966 als Stagiaire ugefaangen an 1969 seng Nominatioun als Professer kritt huet. 1974 gouf hien "directeur adjoint". Vun 1980 u war hien "directeur ff." Offiziellen Direkter war weiderhin de Jean Schon, deen op Bréissel détachéiert gi war, fir do d'Direktioun vun der Europaschoul z'iwwerhuelen. Wéi de Jean Schon 1988 an d'Pensioun goung, konnt de F. Bauer "richtegen" Direkter vum LCE ginn, bis zu sengem Depart an d'Pensioun uganks 2003.

Syndikalistesch war de Fernand Bauer aktiv als Sekretär vun der APESS (Association des professeurs de l'enseignement secondaire et supérieur), an zwar vun 1971-1974, duerno als President vun der ADUSE (Association des universitaires au service de l'État).

## Publikatiounen
* Bauer, F., 1983. *À la mémoire de Justine Grotz, professeur au Lycée [classique] d'Echternach.* Luxemburger Wort 1983, Nr. 97 (27. Abrëll), S. 4.
*Bauer, F., 1992. *Le Lycée classique d'Echternach: une école moderne dans un cadre chargé de tradition.* In: Festschrëft 150 Joër Iechternacher Kolléisch (1841-1991). Luxembourg, S. 225-232.
* Bauer, F., 1997. *Un hommage à un grand seigneur de l'enseignement luxembourgeois: [[Mathias Thinnes]], directeur honoraire du Lycée classique d'Echternach, ancien directeur des Écoles européennes de Karlsruhe et de Varese, vient de nous quitter.* Luxemburger Wort 1997, Nr. 280 (5. Dezember), S. 9.
* Bauer, F., 2005. *À la mémoire du professeur honoraire [[Jos Hallé|Joseph Hallé]] (1926-2005)*. Luxemburger Wort 2005 (23. Mäerz), S. 26 [64].

## Literatur
*Anonymus, 2007. *Früherer Direktor des LCE, Fernand Bauer, gestorben.* Luxemburger Wort 2007 (5. Januar), S. 22.
* Sch., J., 2003. *Direktor Fernand Bauer nahm Abschied vom "Lycée classique Echternach".* Luxemburger Wort 2003 (7. Januar), S. 11.
* Schmitz, E., 2007. *In memoriam Fernand Bauer.* Luxemburger Wort 2007 (30. Mäerz), S. 78.
Jos Hallé

De **Joseph (Jos) Hallé**, gebuer de 24. Mee 1926 zu Déifferdeng, a gestuerwen den 18. Januar 2005 zu Iechternach, war e lëtzebuergesche Mathematiksprofesser.

De Jos Hallé huet säi Stage vun 1950 bis 1952 am LGL gemaach, wou hien 1953 Repetent gouf. D'Schouljoer 1953/54 huet hien am Iechternacher Kolléisch (LCE) ugefaangen, wou hien de 16. Dezember 1953 seng Nominatioun als Professer krut a bis un d'Enn vu senger Karriär Mathematik enseignéiert huet.

De Jos Hallé war eng vun den dreiwende Kräfte vun der Organisatioun vun den dräi Mathematiksseminaire vun der *Commission internationale de l'enseignement mathématique* (CIEM), déi tëscht 1965 an 1973 zu Iechternach stattfont hunn.

Zesumme mat dem Helmut Wunderling, Professer an der Europaschoul zu Lëtzebuerg, huet de Jos Hallé dem Georges Papy (ULB) säi Buch *Le premier enseignement de l'analyse* op Däitsch iwwersat. Déi däitsch Versioun koum ënner dem Titel *Topologie als Grundlage des Analysis-Unterrichts* (Vandenhoeck & Ruprecht, Göttingen 1970, 292 S.) eraus. De Jos Hallé huet och Rezensioune vu mathematesche Bicher geschriwwen.

## Literatur
* Bauer, F., 2005. *À la mémoire du professeur honoraire Joseph Hallé (1926-2005).* Luxemburger Wort 2005 (23. Mäerz), S. 26 [64].
* Massard, J. & G. Geimer, 1992. *[https://massard.info/pdf/Massard_Geimer_LCE150.pdf Les professeurs de sciences et leur oeuvre.]* In: Festschrëft 150 Joer Iechternacher Kolléisch (1841-1991). Luxembourg, S. 465-480.
TER Alsace

Den **TER Alsace** ass e Reseau fir de Regionaltrafic vum Typ TER, deen am Elsass vun der SNCF exploitéiert gëtt. Nieft dem Zuchreseau existéiert och nach e Busreseau deen den Zuchreseau op verschiddene Strecken ergänzt, an zwar do wou d'Schinnen dacks schonn net méi leien oder wou sech eng Exploitatioun iwwer d'Schinn net rentéiert.

De Reseau transportéiert eng 60.000 Reesender pro Dag.

Entstanen ass de Reseau als "Metralsace" deen an den 1980er Joren nom Beispill vum loutrengesche Métrolor entwéckelt gouf.

Säit 1997 leescht d'TER Alsace Pionéieraarbecht an der Regionalisatioun vum ëffentlechen Transport. Konzepter wéi den TER 200 dee Stroossbuerg mat 200 Kilometer an der Stonn mat den Agglomeratioune vu Colmar, Mulhouse a Basel verbënnt si wegweisend fir den Transport tëscht moderne Groussstied.

Zanter dem 11. Dezember 2016, gehéiert den TER Alsace zum Reseau vum TER Grand Est drag sou wéi den TER Lorraine an den TER Champagne-Ardenne. 
## Streckennetz

### Strecken op der Schinn

* Stroossbuerg - Sélestat - Colmar - Mulhouse - Saint-Louis - Basel (TER 200)
* Colmar - Turckheim - Munster - Metzeral
* Stroossbuerg - Haguenau - Niederbronn
* Stroossbuerg - Bischheim - Lauterbourg - Woerth
* Mulhouse - Altkirch - Belfort
* Mulhouse - Cernay - Thann - Kruth
* Sarreguemines - Sarralbe - Sarre-Union
* Stroossbuerg - Haguenau - Wissembourg
* Wissembourg - Neustadt
* Stroossbuerg - Kehl - Offenburg (Metro-Rhin)
* Stroossbuerg - Saverne - Metz
* Stroossbuerg - Fluchhafen Entzheim - Molsheim - Saales - Saint-Dié
* Stroossbuerg - Fluchhafen Entzheim - Molsheim - Obernai - Barr - Sélestat
* Stroossbuerg - Saverne - Sarrebourg - Lunéville - Nanzeg
* Stroossbuerg - Obermodern-Zutzendorf - Sarreguemines - Saarbrécken

### Busstrecken

* Cernay - Sewen
* Colmar - Turckheim - Munster - Metzeral
* Colmar - Volgelsheim
* Haguenau - Niederbronn - Bitche
* Haguenau - Obermodern-Zutzendorf - Saverne
* Ingwiller - Wimmenau - Lichtenberg
* Mommenheim - Obermodern-Zutzendorf 
* Sarrebourg - Saverne
* Sarre-Union - Sarrebourg
* Frohmuhl - Obermodern-Zutzendorf - Saverne
* Sélestat - Sainte-Marie-aux-Mines - Saint-Dié
* Obermodern-Zutzendorf - Bouxwiller

## Material am Asaz

## Um Spaweck
Georges Papy

De **Georges Léopold Anatole Papy**, gebuer de 4. November 1920 zu Anderlecht, a gestuerwen den 11. November 2011 zu Bréissel, war e belsche Mathematiker.

Vun 1956 u war de Georges Papy Professer op der Université libre de Bruxelles a vun 1961 u war hie President vum *Centre belge de pédagogie de la mathématique*. De Papy war e Pionéier um Gebitt vun der Pedagogik vun der moderner Mathematik; seng Iddien hunn och de lëtzebuergeschen Enseignement vun der Mathematik beaflosst.

De Papy war och politesch engagéiert: Vun 1963 bis 1965 war hie Sénateur (PS).
Gare Bréissel-Schuman

D**'Gare Bréissel-Schuman** (fr: *Bruxelles-Schuman*; nl: *Brussel-Schuman*) ass eng Gare zu Bréissel. Se läit op der Infrabel-Linn 161 tëscht de Garë Bruxelles-Luxembourg a Bréissel-Nord, an op der Infrabel-Linn 161A tëscht de Gare Bruxelles-Luxembourg an der Gare Schaerbeek-Formation. D'Gare huet eng direkt Verbindung mat der Metrostatioun, déi och *[[Schuman (Bréisseler Metro)|Schuman]]* heescht, an déi vun de Linnen 1 a 5 ugefuer gëtt.

D'Gare Bréissel-Schuman ass gréisstendeels ënnerierdesch, ënner der Rue de la Loi. Si huet zënter uganks 2016 véier Gleiser a véier Quaien, dat, nodeems d'Linn 161A duerch en neigebauten Tunnel nei ugeluecht gouf, an d'Gare, wéi och d'Metrosgare, komplett renovéiert goufen.

Hiren Numm huet se vum Rond-Point Robert-Schuman nobäi, dee sengersäits nom Politiker Robert Schuman benannt ass.

## Um Spaweck
Voiture I11

D**'Voituren I11** sinn Eisebunnsvoiturë vun der belscher Eisebunnsgesellschaft SNCB, déi am InterCity- an EuroCitytrafic agesat ginn.

## Allgemenges
* Gebaut goufe se vu La Brugeoise et Nivelles, wat haut eng Filial vu Bombardier ass.
* Ursprénglech gouf dat Material an der Iddi gebaut de Confort vun den TGVzich och am Inland z'offréieren. Si zeechne sech duerch eng grouss Beenfräiheet an en hellen Interieur aus. Si sinn och besonnesch gutt géint de Kaméidi dee beim Fueren entsteet isoléiert.
* D'Steierween kënne mat der Serie 13 SNCB reversibel fueren, an dat alt bis 200 Km/h.
* Si gläiche souwuel vu banne wéi vu bausse staark den Automotricen AM96.

## Bestand
Déi 142 Mëttelvoiturë goufen am Joer 1995 an 2005 an den Typpen A a B gebaut. Déi 21 Steierween sinn exklusiv mat den SNCB 13 homologéiert.
### Technesches
D'Alimentatioun vun de Voituren iwwer d'Maschinn funktionéiert ënner follgende Reseauen: 
* 1000 Volt 16 2/3  fir Däitschland an d'Schwäiz;
* 1500 Volt 50  fir Lëtzebuerg, Frankräich an déi belsch Strecken ënner 25 kV Wiesselstroum;
* 1500 Volt Gläichstroum fir Holland.
* 3000 Volt Gläichstroum fir d'Majoritéit vum belsche Reseau.

Si muss genee wéi déi vun de Lokomotiven op der Grenz vun zwéi Stroumsystemer geännert ginn. Op der InterCity A Streck geschitt dat zweemol an um InterCity O souguer dräimol.

### Mëttelvoiturë vun den Typpen A a B

D'Mëttelvoiturë vum Typ A hunn en Zentralgang mat enger Rei eenzele Sëtzer op der enger Säit, an enger duebeler Rei Sëtzer op där anerer. Bei de Mëttelvoiturë vum Typ B sinn op béide Säite vum Gang 2 Sëtzreien.

### Steierween
An de Steierween, genannt I11BDx, si genee wéi an de Mëttelvoiturë B, 2 Reie Sëtzer op béide Säite vum Mëttelgang. Well hanner dem Poste de Commande eng Gepäckoflag ass, hunn d'Steierween nëmme 56 Plazen. 
D'Steierween si vu baussen der Serie 13 SNCB ugepasst, mat där se reversibel bis 200&nbsp;km/h fuere kënnen.

## Asaz
### National
* InterCity A: Eupen - Oostende
* InterCity O: Bréissel - Maastricht | Gouvy

### International
* - 1999: Bréissel - Köln
* 2002 - 2003: EuroCity 90/91 Vauban
* 2003 - 2004: EuroCity 96/97 Iris

## Um Spaweck
I11 op Belrail
Reitgesbaach

D**'Reitgesbaach** ass eng kleng belsch-lëtzebuergesch Baach am Kanton Réiden an an der belscher Provënz Lëtzebuerg.

Si entsteet aus dem Zesummelaf vun e puer Grief an der belscher Gemeng Atert ronn ee Kilometer ëstlech vun der *Ferme Fagneray* um Faascht op enger Héicht vun 310 Meter. Vun do leeft se no Osten fir tëscht de Gossemaarken *LB 128* an *LB 129* op den Territoire vun der Gemeng Biekerech ze kommen. Ongeféier 250 Meter méi wäit op der Héicht vum *Réitgesbësch* leeft se ënner dem CR303 erduerch, laanscht de *Jongebësch* an de *Wëldbësch* fir bei *Därend* op d'N22 ze stoussen.

Do dréint se dann no Norden, an nodeem se um *Teller* op Eller Terain komm ass, leeft se eng ronn 450 Meter duerno vu riets an d'Atert.
Jean-François Pierret (1673)

De **Jean-François Pierret**, gebuer 1673, a gestuerwen den 23. Abrëll 1738 an der Stad Lëtzebuerg, war e lëtzebuergeschen Nottär an Historiker.

De Jean-François Pierret ass haaptsächlech fir seng Geschicht vum Herzogtum Lëtzebuerg bekannt: *Essay sur l'histoire du Duché de Luxembourg et Comté de Chiny* (5 Bänn in-folio). Dat Wierk gouf zwar ni publizéiert, mä et läit als Manuskript an de Lëtzebuerger Nationalarchiven, wou een et ka consultéieren (ANLux A. X 34).

Dëst onverëffentlecht Wierk, wéi och Manuskripter vum Alexandre Wiltheim, goufen zimmlech onverschimmt vum Jesuittepater Jean Bertholet fir seng eege Geschicht vum Herzogtum Lëtzebuerg ausgeschluecht, an zwar därmoossen, dat hie sech nëmme knapps dem Virworf vum Plagiat konnt entzéien. Dat erkläert firwat de Bertholet spéider seng Geschicht vum Prënzbistum Léck ni publizéiert krut...

De Jean-François Pierret huet nach en anere Manuskript hannerlooss: *Recueil des anciennes maisons nobles éteintes ou vivantes, originaires du Duché de Luxembourg et Comté de Chiny, tant espagnol que français, avec le blason de leurs armes*. 1964 huet de Robert Matagne dëst Wierk, mat Bemierkungen, an der Serie *Les Amis de l'Histoire*, Heft 5 (1964), zu Lëtzebuerg publizéiert (Ss. 109-149, ill.).

Den Historiker an Nottär Jean-François Pierret däerf net mam franséischen Affekot a Politiker Jean-François Pierret (1738-1796) aus der haiteger Regioun Champagne-Ardenne verwiesselt ginn.

## Literatur zum J.-Fr. Pierret
* Maurice A. Arnould, *Historiographie de la Belgique - Des origines à 1830* ; Collection nationale, 7e série - N° 80; Office de Publicité, S.C.; Bréissel, 1947; vgl. d'Ss. 52-53! 
* Joseph Goedert, *De la Société archéologique à la [[Section historique (Institut grand-ducal)|Section historique]] de l'[[Institut grand-ducal]] - Tendances, méthodes et résultats du travail historique de 1845 à 1985* ; in: P.S.H., Bd. CI; Lëtzebuerg, 1987; vgl. d'S. 14!
* Alain Atten, *Le Luxembourg à la fin de l'Ancien Régime - Structures politiques, sociales et économiques* ; Broschür zu enger Dokumentarausstellung (6.-31. Januar 1989) am *[[Cercle municipal]]* an der Stad Lëtzebuerg; erausgi vum Lëtzebuerger Nationalarchiv (ANL), Lëtzebuerg, 1989; 87 Säiten.
Jean-François Pierret

*Jean-François Pierret, lëtzebuergeschen Nottär an Historiker.
*Jean-François Pierret, franséische Politiker a Buergermeeschter vu Reims
Jean-François Pierret (1738)

De **Jean-François Pierret**, gebuer de 7. November 1738 zu Rocquigny an de franséischen Ardennen, a gestuerwen de 5. Februar 1796 *(16 pluviôse an IV)* zu Reims, war en Affekot, Politiker a Magistrat.

Hie war Konselljee vum Kinnek a Procureur an der Maîtrise des eaux et forêts zu Reims, an an der Zäit vun der franséischer Revolutioun vum 6. Februar bis de 26. November 1790 den éischte Buergermeeschter vu Reims.

## Um Spaweck
* Portrait
Robert Matagne

De **Robert-Léon-Ernest Matagne**, gebuer den 9. September 1908 an der Stad Lëtzebuerg, an och do gestuerwen de 26. September 1993, war e lëtzebuergeschen Auteur an Heraldiker.

## Bibliographie
* *Le Comte Pierre Ernest de Mansfeld, gouverneur et capitaine général du Duché de Luxembourg et du Comté de Chiny*, 1955
* *Les Archives du Surréalisme*, 1956
* *Le Peintre Jean-Pierre Sauvage de Luxembourg, 1699-1780: Essai biographique et iconographique*, 1967
Jean-Claude Loutsch

De **Jean-Claude Loutsch**, gebuer den 21. Juli 1932 zu Paräis, a gestuerwen de 24. Juli 2002 an der Stad Lëtzebuerg, war e lëtzebuergeschen Ophtalmolog an Heraldiker.

De J.-Cl. Loutsch huet sech 1964 als Aendokter an der Stad etabléiert, wou hie bis 1989 praktizéiert huet.

Hie war President vun der *[[Académie internationale d'héraldique]]*, an hat am Laf vu sengem Liewen eng Fachbibliothhéik vun enger 15.000 Bicher zesummegestallt, wouvunner der 2.700 iwwer d'Heraldik an d'Sigillographie. Dorënner sinn 51 rar Manuskripter, déi deelweis aus der Zäit vu viru 1500 stamen. Seng Wittfra Josannette Loutsch-Weydert huet déi 2022 der Lëtzebuerger Nationalbibliothéik iwwerdroen.

De Jean-Claude Loutsch war den Ururenkel vum Jean-François Eydt.

## Publikatiounen (Auswiel)
* Loutsch, J.C., 1974. *Armorial du pays de Luxembourg*. Publications nationales du Ministère des Arts et des Sciences, Lëtzebuerg (bibnet.lu)
* Loutsch, J.-C., 1982. *La famille Eydt de Neumühle-lez-Luxembourg.* In: 125 Jor Sang a Klang Pafendall, S. 240-264. Dréckerei Print-Service, Lëtzebuerg, 280 S.
* Loutsch, J.-C., 1989, *Armorial communal du Grand-Duché de Luxembourg*, Impr. de la Cour V. Buck, Lëtzebuerg, 329 S. (bibnet.lu)

## Éierung
* 2022 gouf e Sall vun der Nationalbibliothéik, an deem ee wäertvoll al Dokumenter ka consultéieren, no him genannt.
Woluwe-Saint-Pierre / Sint-Pieters-Woluwe

**Woluwe-Saint-Pierre / Sint-Pieters-Woluwe** ass eng vun den 19 zweesproochege belsche Gemengen an der Haaptstadregioun Bréissel

## Um Spaweck
Schistatioun

Schistatiounen oder Wantersportgebidder si Plaze meeschtens an de Bierger an deene Wantersportméiglechkeeten ugebuede ginn.

Et gëtt zwou Zorten:

### Natierlech Schistatiounen

Déi Statioune sinn an engem Duerf entanen dat et scho gouf, an hunn den Duerfcharakter bäibehal. Als Beispill sief Zermatt oder Montchavin genannt.

### Retortestatiounen
Déi Statioune sinn aus dem Näischt aus dem Buedem gestampft ginn. Zum Deel ware fréier do Alpen oder Kéiställ (wéi z.&nbsp;B. op der Alpe d'Huez. Zum Deel si si awer och einfach op engem gëeegente Plateau gebaut ginn, wéi z.&nbsp;B. les Arcs oder Val Thorens.

Leider si bei munneche vu sou kreéierte Statioune besonnesch an de 60er Jore Bausënne gemaach ginn, an einfach Bëtongsklätz an d'Natur gesat ginn. Beispill fir sou Statioune si Plagne Bellecôte oder Aime la Plagne.
Woluwe-Saint-Lambert / Sint-Lambrechts-Woluwe

**Woluwe-Saint-Lambert / Sint-Lambrechts-Woluwe** ass eng vun den 19 zweesproochege belsche Gemengen an der Haaptstadregioun Bréissel. Se huet ronn 48.000 Awunner an zielt zu den éischte residentielle Gemengen an der Haaptstadregioun.

D'Gemeng grenzt am Süden u Woluwe-Saint-Pierre, am Westen un Etterbeek, Schaerbeek an Evere, an am Norden an am Osten un d'Gemenge Zaventem a Kraainem, déi allebéid am Flämesche Brabant leien.

Den Numm vun der Gemeng geet engersäits zeréck op hire Patréiner, de Lambert vu Maastricht, an anerersäits op d'Baach Woluwe, déi vu Süden no Norden derduerchleeft.

## Kuckeswäertes

## Politik
Am Gemengerot huet d'Lëscht vum Buergermeeschter (LB) d'absolut Majoritéit. Dës gëtt vum Olivier Maingain, dem Spëtzemann vum FDF, gefouert.
## Um Spaweck
* Site vun der Gemengeverwaltung
Louis Wirion

De **Louis Wirion**, gebuer de 16. Juni 1907 an der Stad Lëtzebuerg, an och do gestuerwen de 27. Mee 1961, war e lëtzebuergeschen Heraldiker.

## Bibliographie (Auswiel)
* *La Maison de Luxembourg et son blason*, Lëtzebuerg, 1945
* *Origine et Historique du Drapeau Luxembourgeois*, Lëtzebuerg, 1955

## Gielercher

* 
* Officier de l'Académie (Promotioun 1951)
* 
* Chevalier de l'Ordre Constantinien de Saint-Georges

## Literatur
* Meintz, Claude: *Le fonds Louis Wirion (1907 - 1961): la diversité d'un fonds divers; exposition des Archives Nationales, du 1<sup>er</sup> avril au 28 mai 2004*, Archives Nationales, Lëtzebuerg, 157 S., 2004

## Um Spaweck
Maurice Leick

De **Maurice** ("**Mitz**") **Leick**, gebuer den 29. Oktober 1888 an der Stad Lëtzebuerg, och do gestuerwen den 30. November 1981, war e lëtzebuergesche Gewerkschaftler a Politiker.

Vun 1951 bis 1954 war hien Deputéierten an der Chamber.

Hie war vun 1944 bis 1954 President vum *[[Fédération nationale des cheminots, travailleurs du transport, fonctionnaires et employés luxembourgeois|Landesverband Luxemburger Eisenbahner]]*.

## Gielercher
*
Marcel Lenertz

De **Marcel Lenertz**, gebuer den 29. Januar 1923 zu Hemstel, a gestuerwen den 1. Oktober 2015 zu Bartreng, war e lëtzebuergeschen Heraldiker. Hien huet och eng ganz Rei vun Ex-Libris entworf a gezeechent.

## Bibliographie (Auswiel)
* Muller, Jean-Claude, Marcel Lenertz: *Die Äbte der Abtei Sankt Willibrord, Echternach und ihre Wappen*, 1990
The Pond—Moonlight

**The Pond—Moonlight** ass eng pictorialistesch Foto vum Edward Steichen. Si gouf 1904 zu Mamaroneck am amerikanesche Staat New York gemaach a weist e Bësch mat enger Bréck an de Mound deen tëscht de Beem erduerch liicht. Weltwäit gëtt et nëmmen dräi Kopië vun där Foto. Am Februar 2006 ass eng Kopie fir 2,9 Milliounen Dollar versteet ginn. Zu deem Zäitpunkt war dat den héchste Präis dee jeemools fir eng Foto bezuelt gouf.
Fiaker

E **Fiaker** ass eng Kutsch déi an de Stied, fir e bestëmmten Trajet oder eng bestëmmten Zäit, konnt gelount ginn. *Fiaker* gouf och de Kutscher vu sou Kutsche genannt. De Fiaker gouf meeschtens Zweespänner gefuer.

Fiakere gëtt haut nach zu Wien, Salzburg a Palma de Mallorca wou s eng beléift Touristenattraktioun sinn.

## Geschichtleches
Déi éischt ëffentlech Kutschen déi gelount konnte ginn, goufen zu Paräis 1637 vum Nicolas Sauvage, engem Kutschebauer vun Amiens, agefouert. Hiren Numm krute se vun der Plaz wou se stationéiert waren; virum Hotel *Grand Saint Fiacre* an der *Rue Saint-Martin*.

Den Numm Fiaker bezeechent eng Funktioun, a keen Typ vu Kutsch. Am 19. Joerhonnert waren d'Fiakere meeschtens kleng *[[Coupé (Kutsch)|Coupés carrés]]* oder an der gudder Saison Milorden.
## Kuckt och
* Hellege Fiakrius
## Um Spaweck
CR110A

Den **CR110A** ass e kuerze Chemin repris am Kanton Capellen an der Gemeng Käerjeng.

En huet säin Ufank zu Nidderkäerjeng um CR110 a verleeft da gréisstendeels an nordëstlecher Richtung fir zu Uewerkäerjeng net wäit vum *Péiteschhaus* op den CR111 ze stoussen.

Den CR110A ass ronn 1,0&nbsp;km laang.
La nuit des espions

**La nuit des espions** ass e franséische Film vum Schauspiller a Regisseur Robert Hossein aus dem Joer 1959.

## Ëm wat geet et am Film?
Zwéi Spiounen treffe sech nuets an engem Zëmmer, a versichen erauszefanne wie vun hinnen e Verréider ass.

## Um Spaweck
Le goût de la violence

**Le goût de la violence** ass franséische Film vum Schauspiller a Regisseur Robert Hossein aus dem Joer 1961, dee besonnesch duerch seng Form a seng herrlech schwarz-wäiss Fotografie opfält..

## Ëm wat geet et am Film?
Eng Mëschung aus Western a Krichsfilm wärend enger Revolutioun an engem arme lateinamerikanesche Staat.

## Um Spaweck
Kufa (Homonymie)

D'Wuert **Kufa** bezeechent:
* Kufa, eng Stad am Irak;
* Universitéit Kufa, eng irakesch Universitéit zu Nadschaf;
* Miloslav Kufa, en tschechesche Foussballspiller; 
* eng gängeg Ofkierzung fir de Kulturzentrum Kulturfabrik zu Esch-Uelzecht.
Les yeux cernés

**Les yeux cernés** ass e franséische Krimi vum Schauspiller a Regisseur Robert Hossein aus dem Joer 1964.

## Ëm wat geet et am Film?
Zu Seefeld ass e räichen Industriellen ermuert ginn. De Franz ee vu sengen Ingenieure versicht de Fall opzeklären...

## Um Spaweck
Le vampire de Düsseldorf

** Le vampire de Düsseldorf ** ass e franséische Film vum Schauspiller a Regisseur Robert Hossein aus dem Joer 1965.

## Ëm wat geet et am Film?
E Film iwwer de Massemäerder Peter Kürten géint Enn vun den 1920er Joren an Däitschland zu Düsseldorf.

## Um Spaweck
Le jeu de la vérité

**Le jeu de la vérité** ass e franséische Film vum Schauspiller a Regisseur Robert Hossein aus dem Joer 1961.

## Ëm wat geet et am Film?
Op enger mondäner Soirée an enger Villa, geschitt e Mord. Wie war de Mäerder?

## Um Spaweck
La mort d'un tueur

**La mort d'un tueur** ass e franséische Film vum Schauspiller a Regisseur Robert Hossein aus dem Joer 1963.

## Ëm wat geet et am Film?
De Pierre Massa gëtt no 5 Joer aus dem Prisong entlooss. Elo wëll hie Revanche huelen un deenen déi hie verroden hunn.

## Um Spaweck
J'ai tué Raspoutine

** J'ai tué Raspoutine ** ass e franséischen historesche Film vum Schauspiller a Regisseur Robert Hossein aus dem Joer 1967.

## Ëm wat geet et am Film?
Nom Buch vum Prënz Youssoupoff erzielt dësen historesche Film wat zum Muerd um Rasputin gefouert huet.

## Um Spaweck
Une corde, un colt

** Une corde, un colt ** ass e franséisch-italieenesche Western vum Schauspiller a Regisseur Robert Hossein aus dem Joer 1968, deen éischter an d'Kategorie vun den Italowestern ze klasséieren ass.

## Um Spaweck
* Fotoe vum Film op dvdbesver
Point de chute

** Point de chute ** ass e franséische Film vum Schauspiller a Regisseur Robert Hossein aus dem Joer 1972.

## Ëm wat geet et am Film?
Eng dramatesch Entféierungsgeschicht vun engem Meedche vu 15 Joer.

## Um Spaweck
Le caviar rouge

** Le caviar rouge ** ass e franséisch-Schwäizer Film vum Schauspiller a Regisseur Robert Hossein aus dem Joer 1986.

## Ëm wat geet et am Film?
Eng tragesch Geschicht ëm zwéi russesch Spiounen.

## Um Spaweck
Les Misérables (Film 1982)

**Les Misérables** ass e franséische Film vum Schauspiller a Regisseur Robert Hossein aus dem Joer 1982.
D'Kinosversioun vum Film dauert 180 Minutten, fir Televisioun ass et och eng Miniserie vun 220 Minutte ginn.

## Ëm wat geet et am Film?
De Film erzielt d'Liewe vum Jean Valjean, dee fir d'Klaue vun engem Brout zu 5 Joer Strofkolonie verurteelt gëtt a wéinst reegelméissegen Ausbréchversich eréischt no 19 Joer aus dem Prisong entlooss gëtt. De Film ass eng vun deene ville Verfilmunge vum Roman Les Misérables vum Victor Hugo.

## Kuckt och
* Les Misérables (Film 2012)
* Les Misérables (Film 1995)
* Les Misérables (Film 1958)

## Um Spaweck
Kufa

**Kufa** (, *al-Kūfa*) ass eng Stad am Irak.

Si läit um Uwänner vum Euphrat ronn 10 Kilometer nordëstlech vun Nadschaf an der Provënz Nadschaf. D'Stad hat den 1. Januer 2005 ronn 128.000 Awunner.
Girl with a Pearl Earring

Mat ***Girl with a Pearl Earring*** ka gemengt sinn:
*Girl with a Pearl Earring, e Roman vun der US-amerikanescher Schrëftstellerin Tracy Chevalier vun 1999.
*Girl with a Pearl Earring, e Film vum Peter Webber vun 2003.
Angélique marquise des anges

** Angélique, marquise des anges** ass e franséisch-italieenesch-däitsche Film vum Bernard Borderie aus dem Joer 1964.

## Ëm wat geet et am Film?
Déi jonk Angélique de Sancé de Monteloup gëtt wéinst Geldnout vun hirem Papp gezwonge sech mam Joffrey de Peyrac, deem säi Gesiicht duerch eng grouss Läinzeechen entstallt ass, ze bestueden. No an no verléift si sech awer an hien. Leider gëtt hien dunn der Hexerei beschëllegt an zum Doud verurteelt.
## Filmer iwwer d'Angélique
* 1964: *Angélique marquise des anges* vum Bernard Borderie 
* 1964: *[[Merveilleuse Angélique]]* vum Bernard Borderie 
* 1965: *[[Angélique et le Roy]]* vum Bernard Borderie 
* 1967: *[[Indomptable Angélique]]* vum Bernard Borderie 
* 1968: *[[Angélique et le sultan]]* vum Bernard Borderie

## Um Spaweck
Regioune vu Guinea-Bissau

**[[Guinea-Bissau]]** ass agedeelt an 8 Regiounen (*região* op portugisesch, *regiões* an der Méizuel) an een autonome Secteur (*sector autónomo*):

D'Regioune sinn a 37 Secteuren opgedeelt.

D'Regioune kënnen an dräi Provënze gruppéiert ginn:
*Leste (Osten): Bafatá, Gabú
*Norte (Norden): Biombo, Cacheu, Oio
*Sul (Süden): Bolama, Quinara, Tombali
Bafatá (Regioun)

**Bafatá** ass eng Regioun a Guinea-Bissau, déi 2009 eng Populatioun vun 225.516 Awunner hat. D'Haaptstad vun der Regioun ass Bafatá.

Bafatá ass a sechs Secteuren agedeelt:

* Bafatá
* Bambadinca
* Contuboel
* Galomaro
* Gamamundo
* Xitole
Biombo (Regioun)

**Biombo** ass eng 840  grouss administrativ Regioun am Weste vu Guinea-Bissau. D'Haaptstad ass Quinhámel. 2004 hat si 63.835 Awunner (géint 60.400 bei der Vollekszielung 1991).

Biombo ass an dräi Secteuren opgedeelt:
*Prabis
*Quinhamel
*Safim
Bolama (Regioun)

**Bolama ** ass eng administrativ Regioun a Guinea-Bissau. Si besteet haaptächlech aus dem Bissagos-Archipel. D'Regioun Bolama huet eng Fläch vun 2.624  a 27.959 Awunner (Stand: 2004). D'Haaptstad ass Bolama.

Bolama ass an dräi Secteuren opgedeelt:
*Bolama
*Bubaque
*Caravela
Cacheu (Regioun)

**Cacheu ** ass eng administrativ Regioun am Weste vu Guinea-Bissau. Si grenzt am Norden un de Senegal, huet eng Fläch vu 5.175  an 164.676 Awunner (Stand: 2004). D'Haaptstad ass Cacheu.

Cacheu ass a sechs Secteuren opgedeelt:
* Bigene
* Bula
* Cacheu
* Caió
* Canghungo
* São Domingos
Gabú (Regioun)

**Gabú ** ass eng administrativ Regioun am Oste vu Guinea-Bissau. Si grenzt am Norden un de Senegal, am Osten an am Süden u Guinea an am Westen un d'Regiounen Tombali a Bafatá. D'Regioun huet eng Fläch vun 9.150  an 178.318 Awunner (Stand: 2004). D'Haaptstad ass Gabú. De Rio Corubal fléisst duerch de Süde vun der Regioun.

Gabú ass a sechs Secteuren opgedeelt:
*Boé
*Gabú
*Piche
*Pirada
*Sonaco
Tombali (Regioun)

**Tombali** ass eng administrativ Regioun am Süde vu Guinea-Bissau. Si grenzt u Guinea. D'Haaptstad ass Catió.

Tombali ass a véier Secteuren opgedeelt:
* Bedanda
* Cacine
* Catio
* Quebo
Bafatá

**Bafatá** ass eng Stad am Zentrum vu Guinea-Bissau. Si ass déi zweetgréisst Stad am Land an hat 2010 Estimatiounen no 34.760 Awunner.. Bafatá läit um Ostufer vum Rio Geba, deen am Norde vun der Stad vun enger Bréck iwwerspaant gëtt.

Bafatá ass d'Haaptstad vun der Regioun mam selwechten Numm an de Sëtz vun der kathoulescher Diözees Bafatá. Hir Industrie baséiert op der Produktioun vun Zillen.
Bolama

**Bolama** ass eng Stad a Guinea-Bissau. Si läit op der Insel mam nämmlechten Numm, am Bissagos-Archipel an ass d'Haaptstad vun der Regioun Bolama.

D'Stad war bis 1941 Haaptstad vu Portugisesch-Guinea. Vum Hafe vun der Stad aus gëtt d'Insel Bolama mam Festland nobäi verbonnen. No beim Hafen ass de fréiere Palais vum Gouverneur.
Oio (Regioun)

**Oio** ass eng administrativ Regioun a Guinea-Bissau. Si grenzt am Norden un de Senegal. D'Haaptstad ass Farim.

Oio ass a fënnef Secteuren opgedeelt:
* Bissorã
* Farim
* Mansaba
* Mansoa
* Nhacra
Quinara (Regioun)

**Quinara ** ass eng administrativ Regioun am Zentrum vu Guinea-Bissau. D'Haaptstad ass Buba.

Quinara ass a véier Secteuren opgedeelt:
* Buba
* Empada
* Fulacunda
* Tite
Apichatpong Weerasethakul

Den **Apichatpong Weerasethakul** (Thai: อภิชาติพงศ์ วีระเศรษฐกุล, [ à-pʰí-châːt-pʰoŋ wiː-rá-sè-tʰà-kun; gebuer de 16. Juli 1970 zu Bangkok an Thailand, ass en thailännesche Filmproduzent, Dréibuchauteur a virun allem Filmregisseur.

Vu senge Filmer goufen ë.&nbsp;a. *Tropical Malady* 2005 zu Cannes mam Prix du jury ausgezeechent, an *Lung Boonmee raluek chat* 2010 mat der Gëllener Palm.

## Filmographie
* 1993: Bullet 
* 1994: Kitchen and Bedroom 
* 1994: 0016643225059 
* 1996: Like the Relentless Fury of the Pounding Waves 
* 1998: Thirdworld 
* 1999: Malee and the Boy 
* 2000: Boys at Noon 
* 2000: Dokfa nai meuman
* 2001: Masumi Is a PC Operator 
* 2002: Blissfully Yours (*Sud sanaeha*)
* 2003: Hua jai tor ra nong
* 2004: Tropical Malady (*Sud pralad*)
* 2005: Worldly Desires 
* 2005: Ghost of Asia 
* 2006: Sang sattawat
* 2009: A Letter to Uncle Boonmee 
* 2010: Uncle Boonmee Who Can Recall His Past Lives

## Literatur
* Cristina Nord: *[http://www.taz.de/pt/2005/04/21/a0239.1/text Tigeraugen schauen dich an]*. In: die tageszeitung, 21. April 2005
* Quandt, James (Hrsg): Apichatpong Weerasethakul. FilmmuseumSynemaPublikationen Band 12. Wien: Österr. Filmmuseum / Synema - Ges. für Film u. Medien, 2009.

## Um Spaweck
Kamla Persad-Bissessar

D**'Kamla Persad-Bissessar**, gebuer den 22. Abrëll 1952 zu Siparia, ass eng Politikerin vun Trinidad an Tobago. Si gouf, de 25. Mee 2010 zur Premierministesch vun hirem Land ernannt, nodeem hir Partei, de *United national congress*, den Dag virdrun d'Parlamentswale gewonnen hat.

Si ass déi éischt Fra an deem Amt op Trinidad. Virdru war si Procureur général.
## Um Spaweck
Lucien Simon

De **Lucien Simon**, gebuer den 18. Juli 1861 zu Paräis a Frankräich, a gestuerwen den 13. Oktober 1945 zu Sainte-Marine am franséischen Departement Finistère, war e franséische Moler, Zeechner a Lithograph.

Op der *[[Weltausstellung|Exposition Internationale de Paris]]* vun 1937 goufen dem Lucien Simon seng dräi groussformateg Tableauë *La Moselle*, *La Sûre* a *La procession dansante à Echternach* am Lëtzebuerger Pavillon ausgestallt.

Hie war de Papp vum Sculpteur Paul Simon.

## Wierker
* Musée d'Orsay, Paräis
** *Procession à Penmarc'h*, 1900, Ueleg op Léngent, H 136&nbsp;cm × B 175,5&nbsp;cm
* Nationalmusée fir Geschicht a Konscht, Stad Lëtzebuerg
** *La Moselle*, 1936, Ueleg op Léngent, H 397&nbsp;cm × B 312,5&nbsp;cm
** *La Sûre*, 1936, Ueleg op Léngent, H 396&nbsp;cm × B 313&nbsp;cm
* Centre de documentation sur la procession dansante et la basilique (Annex vun der Basilika), Iechternach
** *La procession dansante à Echternach*, 1937, Ueleg op Léngent, H 400&nbsp;cm × B 630&nbsp;cm

## Um Spaweck

* Websäit vun der ''Association Lucien Simon'' 
* Nico Broers et Eleni Markopoulou, ''«La restauration d'une oeuvre monumentale de Lucien Simon»'', CeROArt, en Artikel iwwer d'Restauratioun vum Wierk *La procession dansante à Echternach*
Georges Ulveling

**Georges Ulveling** houschen:
* Georges Ulveling (1824-1898), Jurist, Banquier a Generaldirekter (Minister).
* Georges Ulveling (1861-1916), Distriktskommissär a Regierungskommissär.
* Georges "Jemmy" Ulveling (1892-1923), Jurist an Deputéierten.
Georges Ulveling (1892)

De **Georges** ("**Jemmy**") **Ulveling**, gebuer den 29. Mäerz 1892 an der Stad Lëtzebuerg, gestuerwen den 23. September 1923 bei engem Autoaccident am Tossebierg, war e lëtzebuergesche Jurist a Politiker.

1912 war hie Grënnungsmember a vun 1914 bis 1917 President vum Studenteveräin ASSOSS.

Vun 1919 bis 1923 war hien Deputéierten an der Chamber.
Walzwierk

E **Walzwierk** ass eng industriell Installatioun déi aus Walze besteet, déi an engem bestëmmten Ostand vunenee montéiert sinn, déi duerch eng mechanesch Kraaft an eng entgéigegesat Rotatioun versat ginn, an doduerch e Material dat dertëscht gestach gëtt, tëscht sech erduerch zéien, an em doduerch eng bestëmmt Form, respektiv Déckt ginn, déi dem Ofstand vun de Walzflächen zoueneen, an hirer Form entsprécht.

Fir datt d'Walzen genuch Resistenz hunn, gi se aus gehäertem Stol oder speziellem Goss hiergestallt, oder se gi vu sougenannte Stëtzwalzen, déi driwwer oder drënner ubruecht sinn, renforcéiert.. Si si mat décke staarken Zapen un engem Gestell, dem sougenannte Walzgerëscht festgemaach an dréibar gelagert. Fir datt se sech net kënnen duerchbéien, hunn déi Walzen e groussen Durchmiesser. Fir eng gutt Qualitéit vum Endprodukt ze kréien, mussen d'Walzen zylindresch genee geschafft sinn, a parellel zentréiert Achsen hunn. D'Toleranze leien dobäi scho bei graffe Produkter bei engem Honnerstel. Wann déi Toleranz net méi garantéiert ass, muss d'Walz rectifiéiert ginn. Sou Rectificatiounen kënnen zimmlech dacks gemaach ginn, well bei der Konstruktioun vun der Walz eng Rectifikatiounsdéckt vun e puer Zentimeter virgesinn ass.

Fréier Walzwierker goufen duerch Waasserieder oder Dampmaschinnen ugedriwwen, a goufe mat Hëllef vu massive Schwongrieder an enger reegelméisseger Beweegung gehalen. Dobäi gëtt déi ënnescht Walz direkt ugedriwwen, an déi iewescht iwwer Zännrieder déi vun engem Zännkranz op der ënneschter Walz beweegt ginn. Um Bild hei niewendrun ass e Walzwierk ze gesinn, bei deem eng Boîte tëscht de Walzen an dem Haaptundriff steet, déi déi Zännrieder ersetzt, an an där och d'Inversioun vun der Rotatioun gemaach gëtt.

Wa méi sou Gerëschter hanerenee stinn, schwätzt ee vun enger Walzstrooss oder Train. 
## Um Spaweck
Schlass Buerglënster

D**'Buerglënster Schlass** steet op enger niddreger Fielskopp an der Buerg an der Gemeng Jonglënster.

## Beschreiwung vun der Anlag
D'Niewegebaier (*basse cour* oder *château inférieur*) aus dem 13. Joerhonnert, déi nërdlech dovu louchen, sinn, bis op eng Entréespaart, haut verschwonnen.

D'Haaptgebai gouf tëscht 1850 an 1968 als Wunnhaus vun engem Bauerebetrib benotzt. Zanterhier ass d'Schlass am Besëtz vum Lëtzebuerger Staat, deen dat uerg delabréiert a verschampeléiert Gebai an de Joren duerno restauréiert huet.

Den 21. Oktober 1982 gouf d'Schlass op der Lëscht vun de klasséierte Monumenter als *nationaalt Monument* agedroen.

## Geschicht
* 12. Joerhonnert: Bau vun den eelsten Deeler, de Wierturm, déi romanesch Kapell an d'Rankmauer
* Ëm 1350: D'Kapell gouf am gotesche Stil ëmgebaut an op der Nordsäit gouf e Buergfrid gebaut
* Géint Enn vum 14. Joerhonnert - Ufank 15. Joerhonnert: Dat ënnescht Schlass, d'Haus Waldeck, gouf zesumme mat Grief, befestegte Paarten an zwéi Wiertierm fäerdeg gebaut
* 1542 - 1544: Duerch d'Kricher tëscht dem Karel V. an dem François I. goufen d'Gebaier zum Deel zerstéiert
* 1548: De Fligel op der Südsäit gouf am Renaissance-Stil nees opgebaut
* 1682 - 1684: An der Zäit vun der Belagerung vun der Stad Lëtzebuerg goufe verschidden Deeler vum ënneschte Schlass vu franséischen Truppen ënner dem Maréchal de Bouffers zerstéiert.
* 1730-1750: D'Barockfassad vum Haaptgebai um Enn vum Éierenhaff gouf vun de Bridder Mungenast gebaut
* 18. Joerhonnert - 20. Joerhonnert: D'Schlass huet e puermol de Proprietär gewiesselt bis et an e Bauerenhaff transforméiert gouf
* 1968: De Lëtzebuerger Staat huet d'Schlass kaaft a Restauratiounsaarbechten ausféiere gelooss, déi 1988 fäerdeg goufen

## Illustratiounen

Image:Madoubuerglënster.jpg|Lithographie vum Jean-Baptiste Madou.
Fichier:N-Liez Bourglinster.png|Zeechnung vum Nicolas Liez.


## Literatur
* Milmeister, Jean, 1974. Burglinster, Burgherren und Bürger. pp.&nbsp;31–38 in: 50e anniversaire / Sapeurs-pompiers Bourglinster-Imbringen. Luxembourg.
* Zimmer, John, 1996. Die Burgen des Luxemburger Landes. Band 2: Die Burgen von A-Z. Éditions Saint-Paul, Luxembourg. ISBN 2-919883-07-0.
* Lobo, Paulo, 2011. 12 Bemerkenswerte Gebäude in Luxemburg: 3. Das Schloss Burglinster. S. 30-39, Luxédit, ISBN 978-99959-733-0-8

## Kuckt och
* Lëscht vun de Lëtzebuerger Buergen a Schlässer

## Um Spaweck

* Schlass Buerglënster op der Websäit vum ''Service des sites et monuments nationaux'' 
* Buergen a Schlässer am Land (4): Schlass zu Buerglënster, play.rtl.lu
Bobbejaan Schoepen

De **Modest Schoepen**, besser bekannt ënner senge Kënschtlerpseudonymer **Bobbejaan**, **Bobby Jaan** oder **Bobbejaan Schoepen**, gebuer de 16. Mee 1925 zu Boom (Belsch), a gestuerwen de 17. Mee 2010 zu Turnhout, war e belsche Sänger, Gittarist, Komponist, Entertainer a Grënner vun engem Fräizäitpark (Bobbejaanland).

Hie war ee vun den éischte Sänger vu Country-Musek an Europa a war och bekannt als Konschtpäifer. Seng éischt Plack war *De jodelende fluiter* (1948), mam Django Reinhardt a sengem Orchester. Hien hat e Repertoire vun enger 600 Titelen aus ënnerschiddleche Stiler wéi Klengkonscht, Film-Soundtracker, Chansons, a Volleksmusek. Een dovun, *Ik heb eerbied voor jouw grijze haren*, gouf 1963 vum Camillo Felgen ënner dem Titel *Ich hab Ehrfurcht vor schneeweißen Haaren* gesongen. Am Laf vu senger Karriär huet hie 25-mol eng *Gëlle Schallplack* kritt.

Tëscht 1950 an 1967 huet hien a fënnef Fimer matgespillt. Hien hat och eng eege Show an engem Zirkuszelt.

## Filmographie (Auswiel)
* Oh! It's So Good to Be Home, 1950
* *[[O sole mio (Film 1960)|O sole mio]]*, 1960
* *[[Davon träumen alle Mädchen]]*, 1961
* At the Drop of a Head, 1962

## Um Spaweck

* Websäit vum Bobbejaan
* Discographie
* The Yodeling Whistler
Pit Schneider

De **Pit Schneider**, gebuer den 8. Juni 1920 zu Munneref, a gestuerwen de 4. Februar 1976 an der Stad Lëtzebuerg, war e lëtzebuergesche Fotograf an Auteur.

## Bibliographie (Auswiel)
* *... Achtung Aufnahme...! Film- und Kriegserlebnisse*, Ed. Liberty, 110 S., 1946

## Literatur
* Sahl, Nicole, 2007. Schneider, Pit. S. 546 in: